# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ

**Λιβαδειά 22 /12/2023**

**ΑΠΟΣΠΑΣΜΑ**

Από το πρακτικό της αριθμ.2023-27ης Τακτικής Συνεδρίασης –

του Δημοτικού Συμβουλίου Λεβαδέων

Αριθμός απόφασης  **272**

**ΘΕΜΑ** **: Έκδοση ψηφίσματος των εργαζομένων ΔΕΥΑ σχετικά με τις συγχωνεύσεις των ΔΕΥΑ και των υπηρεσιών ύδρευσης των Δήμων.**

Στη Λιβαδειά σήμερα την 20η Δεκεμβρίου 2023, ημέρα Τετάρτη και ώρα 16:00 , συνήλθε σε  **ΜΕΙΚΤΗ**  συνεδρίαση το Δημοτικό Συμβούλιο του Δήμου Λεβαδέων **,** στην αίθουσα του Δημοτικού Συμβουλίου – Πλ. Εθνικής Αντίστασης, **και ταυτόχρονα με ΤΗΛΕΔΙΑΣΚΕΨΗ**  **σύμφωνα με τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου», της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) ΜΕΡΟΣ Β΄ για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας» καθώς και της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)» και ύστερα από την από **24264/15-12-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 20 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γιαννακόπουλος Βρασίδας |
|  | Μητάς Αλέξανδρος | 2 | Νταντούμη Ιωάννα |
|  | Δήμου Ιωάννης | 3 | Πούλου Παναγιού |
|  | Αποστόλου Ιωάννης ( μέσω τηλεδ/ψης) | 4 | Γαλανός Κων/νος |
|  | Καράβα Χρυσοβαλάντου Βασιλική | 5 | Πούλος Ευάγγελος |
|  | Σάκκος Μάριος ( μέσω τηλεδ/ψης ,απών 8ο – 16ο ΘΗΔ) | 6 | Φορτώσης Αθανάσιος |
|  | Μερτζάνης Κων/νος ( μέσω τηλεδ/ψης,(απών 8ο – 16ο ΘΗΔ) | 7 | Τζουβάρας Νικόλαος |
|  | Τζεσμετζής Εμμανουήλ ( μέσω τηλεδ/ψης ) | 8 | Καράλης Χρήστος |
|  | Σαγιάννης Μιχαήλ ( μέσω τηλεδ/ψης) | 9 | Μπράλιος Νικόλαος |
|  | Τόλιας Δημήτριος | 10 | Αλεξίου Λουκάς |
|  | Καπλάνης Κων/νος | 11 | Τουμαράς Βασίλειος |
|  | Κοτσικώνας Επαμεινώνδας | 12 | Σπυρόπουλος Δημοσθένης |
|  | Αρκουμάνης Πέτρος ( μέσω τηλεδ/ψης) | 13 | Παπαϊωάννου Λουκάς |
|  | Γερονικολού Λαμπρινή |  |  |
|  | Τσιφής Δημήτριος ( μέσω τηλεδ/ψης) |  | Οι οποίοι δεν παρευρέθησαν |
|  | Καλέα Ανδρονίκη ( μέσω τηλεδ/ψης) |  | αν και κλήθηκαν νόμιμα |
|  | Καραμάνης Δημήτριος |  |  |
|  | Πλιακοστάμος Κων/νος (απών 8ο – 16ο ΘΗΔ) |  |  |
|  | Χέβα Αθανασία (Νάνσυ) |  |  |
|  | Κατής Χαράλαμπος ( μέσω τηλεδ/ψης ,απών 8ο – 16ο ΘΗΔ) |  |  |
|  |  |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Απόντες ήταν οι Πρόεδροι των Κοινοτήτων αν και κλήθηκαν νόμιμα με την αριθμ. πρωτ. **24264/15-12-2023**   πρόσκληση της Προέδρου

Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 1Ο θέμα της υπ αριθμ **24264/15-12-2023**   πρόσκλησης (6ο στον Πίνακα Θεμάτων της Ημερήσιας Διάταξης της Συνεδρίασης ) η Πρόεδρος Έδωσε το λόγο στον κ. Δήμαρχο ο οποίος ανέφερε:

Μιας και δεν είναι οι εργαζόμενοι της ΔΕΥΑ εδώ, συναντήθηκα μαζί τους, δεν ξέρω αν συναντηθήκατε και εσείς, υπάρχει ένα νομοσχέδιο το οποίο αφορά συγκέντρωση ΔΕΥΑ, δεν ξέρω πως ακριβώς θα αναπτυχθεί αυτό το σχήμα, θα σας διαβάσω λοιπόν, μιλήσαμε με τα παιδιά και είπαμε να ’ρθει στο Δημοτικό Συμβούλιο το ψήφισμά τους. Όπως όλα σχεδόν, εμείς το υιοθετούμε εξ ολοκλήρου και διαβάζω όπως ακριβώς μας το ’φερε το Σωματείο Εργαζομένων της ΔΕΥΑ Λιβαδειάς. Την Πέμπτη 2 Νοεμβρίου 2023, παρουσιάστηκαν στο Υπουργικό Συμβούλιο από τον Υπουργό Περιβάλλοντος και Ενέργειας κύριος Σκυλακάκη, στο πλαίσιο νομοσχεδίου του Υπουργείου, ρυθμίσεις που αφορούν σε συγχωνεύσεις των ΔΕΥΑ και των Υπηρεσιών Ύδρευσης των Δήμων. Με τις συγχωνεύσεις θα δημιουργηθούν 15 περιφερειακοί φορείς σε επίπεδο διευρυμένων χωρικών ενοτήτων που θα παρέχουν Υπηρεσίες Ύδρευσης και Αποχέτευσης στην Περιφέρειας της χώρας, πλην Αθήνας και Θεσσαλονίκης. Ο σχεδιασμός αυτός που εξελίσσεται χωρίς την ουσιαστική συμμετοχή και διαβούλευση των θεσμικών εκπροσώπων της Τοπικής Αυτοδιοίκησης, δηλαδή της ΚΕΔΕ και της ΔΕΥΑ, αφαιρεί από την Τοπική Αυτοδιοίκηση με το πρόσχημα της επίτευξης οικονομιών κλίμακος τη συνταγματικά κατοχυρωμένη διαχείριση του νερού πως τοπική υπόθεση ανήκει στην Τοπική Αυτοδιοίκηση και κατ’ επέκταση και στις τοπικές κοινωνίες. Πέρα όμως από αυτό, η σχεδιαζόμενη ρύθμιση για συγχωνεύσεις θα δημιουργήσει και πλήθος δυσεπίλυτων πρακτικών προβλημάτων, αφού η διαχείριση του αστικού νερού, δεν μπορεί να γίνει από απρόσωπους και συγκεντρωτικούς οργανισμούς που αγνοούν τις τοπικές συνθήκες και δυσκολίες. Υπάρχει ακόμα και ο κίνδυνος να μην έχουν πρόσβαση στο νερό, περιοχές της ενδοχώρας που μπορεί να μετατραπούν σε ένα είδος άγονων γραμμών. Είναι βέβαιο ότι οι σχεδιαζόμενες συγχωνεύσεις, περισσότερα προβλήματα θα δημιουργήσουν παρά θα λύσουν. Με τις συγχωνεύσεις θα πληγεί σοβαρά και η τοπική οικονομία και η απασχόληση. Είναι γεγονός ότι οι ΔΕΥΑ, αντιμετωπίζουν ειδικά το τελευταίο διάστημα, οικονομικά προβλήματα που κυρίως οφείλονται στην ενεργειακή κρίση για τη διαχείριση της οποίας όμως δεν ενισχύθηκαν οικονομικά από την πολιτεία όπως όφειλε. Τα οικονομικά όμως αυτά προβλήματα είναι πολύ αμφίβολο αν θα επιλυθούν με τις σχεδιαζόμενες συγχωνεύσεις, αφού δεν διασφαλίζονται οι προϋποθέσεις για την επίλυσή τους. Ενώ το δάνειο που σχεδιάζεται να δοθεί για την αποπληρωμή του ενεργειακού χρέους των ΔΕΥΑ θα επιβαρύνει σημαντικά τους πόρους της Τοπικής Αυτοδιοίκησης. Με βάση όλα τα παραπάνω, το Δημοτικό Συμβούλιο του Δήμου Λεβαδέων πλέον, ζητά να αποσυρθούν άμεσα απ’ το Υπουργείο Περιβάλλοντος και Ενέργειας, οι σχεδιαζόμενες ρυθμίσεις για τις συγχωνεύσεις των ΔΕΥΑ και των Υπηρεσιών Ύδρευσης των Δήμων. Να αναλάβει άμεσα πρωτοβουλία το Υπουργείο Εσωτερικών ως καθ’ ύλην αρμόδιο για την Τοπική Αυτοδιοίκηση-Υπουργείο, για να εκκινήσουν συζητήσεις ανάμεσα σε όλα τα εμπλεκόμενα μέρη, δηλαδή ανάμεσα στα συναρμόδια Υπουργεία και τους θεσμικούς εκπροσώπους της Τοπικής Αυτοδιοίκησης, με στόχο όχι μόνο να εξευρεθούν βιώσιμες λύσεις στα προβλήματα των ΔΕΥΑ και των Δήμων, αλλά και να σχεδιαστεί η ουσιαστική ενδυνάμευσή τους προς όφελος των τοπικών κοινωνιών. Τρίτον, να προστεθούν, να προστατευθούν οι θέσεις εργασίας και να μη θιγούν εργασιακά δικαιώματα των εργαζομένων στις ΔΕΥΑ. Αυτό είναι το ψήφισμα που μας προτείνει το Σωματείο Εργαζομένων της ΔΕΥΑ. Θα τοποθετηθώ στο τέλος.

Ακολούθως το λόγο έλαβε ο επικεφαλής της παράταξης «ΛΑΪΚΗ ΣΥΣΠΕΙΡΩΣΗ» κ. Κοτσικώνας ο οποίος είπε: Οπως γνωρίζουμε, ήδη από τον Μάρτιο του 2023, του τρέχοντος έτους δηλαδή, ψηφίστηκε ένας νόμος ο οποίος αφορά τη χρήση του νερού. Οδηγεί στην ιδιωτικοποίηση του νερού δηλαδή, αλλά πέρα απ’ αυτά, έχει και ορισμένες προβλέψεις σχετικά με τη συγχώνευση των ΔΕΥΑ. Τώρα η κυβέρνηση έρχεται να υλοποιήσει τον νόμο αυτόν στην πράξη. Επί της ουσίας λοιπόν, όσα αναφέρει το ψήφισμα των εργαζομένων της ΔΕΥΑ, είναι σωστά. Συμφωνούμε επ’ αυτού. Πλην όμως επειδή υπάρχουν και πολλά άλλα ζητήματα, είναι πάρα πολύ σοβαρό το ζήτημα, εμείς θα στηρίξουμε το ψήφισμα αυτό, θα καταθέσουμε και ένα δικό μας ξεχωριστό ψήφισμα και δεν θα, απλά θα το διαβάσω εγώ τώρα, αντί για την ομιλία μου. Η ομιλία μου εμπεριέχει το ψήφισμα αυτό, γιατί αναφέρεται σε συγκεκριμένα ζητήματα που αφορούν, αφορούν τα πάντα, ακόμα και την τιμή του νερού, την τιμή δηλαδή που θα έρχονται να πληρώνουν οι δημότες αύριο για την ύδρευση και την αποχέτευση, η οποία πρόκειται να εκτοξευθεί εάν υλοποιηθεί η απόφαση αυτή, στα ύψη.

Το Δημοτικό Συμβούλιο του Δήμου Λεβαδέων σχετικά με το σχέδιο της κυβέρνησης για συγχώνευση των ΔΕΥΑ, αποφασίζει τα εξής. Η κυβέρνηση της ΝΕΑΣ ΔΗΜΟΚΡΑΤΙΑΣ, συνεχίζοντας τη διαχρονική πολιτική των κυβερνήσεων στη διαχείριση του νερού που τη μετατρέπουν από κοινωνικό αγαθό σε εμπόρευμα, προχωρά στην υλοποίηση όσων προβλέπει ο πρόσφατος νόμος 5037 του Μαρτίου, προαναγγέλλοντας συγχωνεύσεις των υφιστάμενων ΔΕΥΑ. Οι συγχωνεύσεις είτε συγκροτηθούν περιφερειακές ΔΕΥΑ όπως ενημερώνει η κυβέρνηση, ο στόχος είναι από ό,τι φαίνεται να γίνουν περιφερειακές ΔΕΥΑ, είτε και σε επίπεδο νομού γιατί και αυτό ακόμα παίζει, στοχεύουν στο να δημιουργηθεί ένα μεγαλύτερο αντικείμενο πεδίο στο οποίο μεγάλοι Ιδιωτικοί Όμιλοι θα μπορούν να ασκούν επιχειρηματική δραστηριότητα ώστε να εξασφαλίζουν ακόμα μεγαλύτερα κέρδη. Οι εξελίξεις αυτές είναι απολύτως αρνητικές στην κατεύθυνση παραπέρα εμπορευματοποίησης, ιδιωτικοποίησης των Υπηρεσιών Ύδρευσης-Αποχέτευσης, θα οδηγήσουν σε εκτόξευση της τιμής του νερού και των άλλων υπηρεσιών, σε χαμηλότερης ποιότητας νερό, υπηρεσίας και έργα, καθώς και σε υποβάθμιση των εργασιακών σχέσεων. Σχεδιασμένα χρόνια τώρα, απαξιώνουν τις ΔΕΥΑ, αφού δεν κάνουν τις απαραίτητες προσλήψεις μόνιμου προσωπικού. Τα ολέθρια αποτελέσματα της απαξίωσης και στη συνέχεια της εκχώρησης στους ιδιώτες, τα έχουμε βιώσει με τον πιο οδυνηρό τρόπο σε μια σειρά από τομείς όπως για παράδειγμα στους σιδηροδρόμους με τα τραγικά αποτελέσματα στην ενέργεια όπου πληρώνουμε το ρεύμα χρυσάφι, και δεν πρέπει να επιτρέψουμε τέτοιες εξελίξεις και στο νερό, που αποτελεί το σημαντικότερο αγαθό. Ακόμα χειρότερη κατάσταση θα διαμορφωθεί και για τους εργαζόμενους των ΔΕΥΑ, όπου θα αυξηθεί η εντατικοποίηση της εργασίας και οι σχετικοί κίνδυνοι, θα χτυπηθούν οι εργασιακές σχέσεις. Ήδη λόγω της μεγάλης έλλειψης προσωπικού, μια σειρά από λειτουργίες και εργασίες, περνούν αντικειμενικά στους ιδιώτες εργολάβους και σε διάφορες εταιρίες και αυτό θα ενταθεί. Κανένα μέτρο δεν έχει ληφθεί από την κυβέρνηση για την στήριξη των ΔΕΥΑ λόγω της τεράστιας αύξησης του ενεργειακού κόστους που τις οδηγεί σε οικονομική ασφυξία. Εξαιτίας της αύξησης της τιμής του ρεύματος, λόγω της παραπέρα απελευθέρωσης της ενέργειας, του χρηματιστηρίου της ενέργειας και σε αυτά τα πλαίσια της αναπροσαρμογής, για το διάστημα από τον Σεπτέμβριο του ’21 έως σήμερα, οι ΔΕΥΑ πληρώνουν για ρεύμα υπέρογκα ποσά και έχουν δημιουργηθεί τεράστια χρέη. Από το 2024 μπαίνει σε εφαρμογή ο νέος νόμος για την τιμολογιακή πολιτική των ΔΕΥΑ, η οποία θα γίνεται κάτω από το ασφυκτικό έλεγχο της ρυθμιστικής αρχής αποβλήτων, ενέργειας και υδάτων που θα καθορίζει και θα ελέγχει την τιμολογιακή πολιτική των ΔΕΥΑ, θα τις πιστοποιεί, θα αξιολογεί την διαχειριστική τους επάρκεια, θα τους επιβάλλει υπέρογκα πρόστιμα. Όλα αυτά σε συνδυασμό με τις σχεδιαζόμενες συγχωνεύσεις, θα δημιουργήσουν μια εκρηκτική κατάσταση που θα αλλάξει προς το χειρότερο την κατάσταση στη λειτουργία των ΔΕΥΑ στην ύδρευση και την αποχέτευση. Αποτέλεσμα όλων αυτών των σχεδιασμών, θα είναι η εκτόξευση της τιμής του νερού αλλά και των Υπηρεσιών Αποχέτευσης τα οποία η λαϊκή οικογένεια θα κληθεί να πληρώνει. Έχουμε συγκεντρώσει πικρή πείρα από τις τεράστιες αυξήσεις της τιμής του ηλεκτρικού ρεύματος, τα χρηματιστήρια ενέργειας και λοιπά, στα οποία η ΡΑΕ έχει τον πρωταγωνιστικό ρόλο. Στόχος τους είναι οι πολλοί να βάζουν όλο και πιο βαθιά το χέρι στην τσέπη, για να μεγαλώνει η κερδοφορία των λίγων. Για άλλη μια φορά οι ανάγκες των πολλών για νερό ποιοτικό σε επάρκεια και σε χαμηλή τιμή, θυσιάζονται μπροστά στους διάφορους ομίλους που θέλουν να κερδοσκοπήσουν. Οι σχεδιασμοί αυτοί που θα έχουν πολύ αρνητικά αποτελέσματα για τις λαϊκές οικογένειες αλλά και για τα δικαιώματα των εργαζομένων των ΔΕΥΑ, δεν πρέπει να περάσουν. Οι ευθύνες των Δημάρχων, ιδιαίτερα όσων έχουν ΔΕΥΑ, σε περίπτωση συμφωνίας αλλά και αδράνειας απέναντι σ’ αυτό το νομοσχέδιο, στην πολιτική ιδιωτικοποίηση του νερού που προωθεί η κυβέρνηση, θα είναι μεγάλες. Το νερό είναι το πολυτιμότερο αγαθό και πρέπει να βρισκόμαστε σε αγωνιστική ετοιμότητα για να εμποδίσουμε τους σχεδιασμούς για συγχωνεύσεις των ΔΕΥΑ και να διεκδικήσουμε. Πρώτον, να μη συγχωνευτούν οι ΔΕΥΑ. Δεύτερον την άμεση πρόσληψη μόνιμου προσωπικού όλων των ειδικοτήτων και τη χρηματοδότησή τους απ’ τον κρατικό προϋπολογισμό. Τρίτον να δοθεί έκτακτη οικονομική ενίσχυση η οποία θα καλύπτει την οικονομική επιβάρυνση των ΔΕΥΑ από την αύξηση του ενεργειακού τους κόστους, από τον Σεπτέμβριο του ’21 έως σήμερα. Να καταργηθεί η ρήτρα αναπροσαρμογής και να ενταχθούν οι ΔΕΥΑ στους δικαιούχους μειωμένου ΕΤΜΕΑΕΡ για να αντιμετωπιστεί από τις ΔΕΥΑ η αύξηση της τιμής του ρεύματος, να μην πληρώνουν οι δημότες τις αυξήσεις αυτές. Τέταρτον, την κατάργηση του νομοθετικού πλαισίου εφαρμογής των οδηγιών της Ευρωπαϊκής Ένωσης για το νερό και της σχετικής επιχειρηματικής δραστηριότητας, που το μετατρέπουν σε εμπόρευμα. Παίρνουν τη συνταγματική κατοχύρωση ότι το νερό αποτελεί δημόσιο αγαθό και δεν ιδιωτικοποιείται, όχι στην εμπορευματοποίηση λοιπόν του νερού και των άλλων υπηρεσιών για τον λαό, όχι στη λογική της ανταποδοτικότητας. Έκτον, την κατάργηση του Φ.Π.Α. στην τιμή του νερού. Έβδομον, φθηνά ελεγμένο ποιοτικό νερό. Όγδοο, τη χρηματοδότηση από κοινοτικούς και εθνικούς πόρους για την κατασκευή έργων ύδρευσης-αποχέτευσης και αντιπλημμυρικής προστασίας. Και ένατον, άμεση υλοποίηση των αναγκαίων έργων υποδομής και προστασίας του περιβάλλοντος με χρηματοδότηση από το κράτος. Συνολικά το ψήφισμα αυτό, εκφράζει τις θέσεις μας, τις θέσεις της «ΛΑΪΚΗΣ ΣΥΣΠΕΙΡΩΣΗΣ» για το ζήτημα της συγχώνευσης των ΔΕΥΑ. Γι’ αυτό τον λόγο το καταθέτουμε. Ξαναλέω συμπληρωματικά και όχι σε αντιπαράθεση με το ψήφισμα των εργαζομένων.

Στη συνέχεια το λόγο πήρε ο επικεφαλής της παράταξης «Αλλαζουμε Σελίδα» κ. ΚΑΡΑΜΑΝΗΣ ο οποίος ανέφερε: Εγώ δεν έχω καμία αντίρρηση να υιοθετήσουμε το ψήφισμα των εργαζομένων της ΔΕΥΑ. Θεωρώ ότι πρέπει να επισημανθεί και να ακουστεί και στο Δημοτικό Συμβούλιο, ότι και σε αυτή την περίπτωση πάλι θεωρώ ότι η κυβέρνηση δεν διαχωρίζει όπως πρέπει τα πράγματα και βάζει όλους στο ίδιο τσουβάλι. Γιατί. Θέλω να δώσω μια παράμετρο που δεν ακούστηκε και νομίζω ότι δεν θίγεται και στο ψήφισμα. Δεν είναι δυνατόν, εντάξει καταλαβαίνω όταν μια ΔΕΥΑ είναι προβληματική, είναι προβληματική χρόνια, έχει χρεώσει το Ελληνικό Δημόσιο με υπέρογκα ποσά και τα λοιπά, κάπως πρέπει να αντιμετωπιστεί το πρόβλημα. Δεν μπορεί να μπαίνουνστο ίδιο σακί και επιχειρήσεις ύδρευσης οι οποίες είναι υγιείς αφενός, και αφετέρου στο ιστορικό τους έχουν καταγεγραμμένη την παραγωγή ενός πολύ μεγάλου έργου. Αυτά τα δυο ως κριτήρια ισχύουν και για τη δική μας ΔΕΥΑ, η οποία και υγιής είναι σε γενικές γραμμές, δεν χρωστάμε από όσο ξέρω κάτι σημαντικό και έχει παράξει τα τελευταία, τις τελευταίες, τη τελευταία 20ετία όσο θυμάμαι εγώ, ένα πολύ σημαντικό κομμάτι του έργου που θεωρείται έργο του Δήμου Λεβαδέων. Έχει περάσει πολύ μεγάλο κομμάτι μέσα απ’ τη ΔΕΥΑ αυτού του έργου. Και χρηματοδοτήσεις και υλοποίηση έργου. Άρα λοιπόν πρέπει να μπει νομίζω με κάποια διατύπωση στο ψήφισμα, ότι είναι ιδιαίτερα άδικη η προοπτική αυτή και για τις ΔΕΥΑ αλλά και για τους πολίτες των αντίστοιχων ΔΕΥΑ που λαμβάνουν τις υπηρεσίες τους, που είναι υγιής και έχουν παράξει καταγεγραμμένο έργο στην διάρκεια των θητειών, της θητείας τους ή της λειτουργίας τους. Νομίζω ότι αυτό δίνει και μια παράμετρο για τη δική μας ΔΕΥΑ, γιατί όλη αυτή η κατάσταση είναι άδικη για έναν φορέα που όλοι ξέρουμε ότι ήτανε ιδιαίτερα φορολογικός και στην πόλη μας. Και διαφανής ταυτόχρονα.

Τέλος ο επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κ. ΚΑΠΛΑΝΗΣ λαμβάνοντας το λόγο είπε: Κυρίες και κύριοι συνάδελφοι, ευχαριστώ κυρία Πρόεδρε. Εγώ θα ξεκινήσω από μια εξαγγελία του Πρωθυπουργού μας που έκανε στη Θεσσαλία. Τι είπε ο, μετά τις πλημμύρες, ο Πρωθυπουργός μας, επισκέπτοντας εκεί τον Θεσσαλικό, «μας», όχι των Ελλήνων, των Ελλήνων, λοιπόν εξήγγειλε ένα φορέα διαχείρισης υδάτων, δεν ξέρω αν τ’ ακούσατε, πιστεύω να τ’ ακούσατε. Ναι. Λοιπόν πιστεύω κυρίες και κύριοι συνάδελφοι, αυτό έπρεπε να ’χε γίνει χθες, έπρεπε να ’χε γίνει χθες. Και όσον αφορά, γιατί στο σχέδιο, στο περιφερειακό σχέδιο, πολεοδομικό σχέδιο, επί των ημερών σας κύριε Δήμαρχε, το γνωρίζετε ότι υπήρχε να χτίσετε στη Λιβαδειά, Γραφείο Διαχείρισης Υδάτων. Ήταν μες στο ΓΠΣ το περιφερειακό. Αυτό ο κύριος Μπακογιάννης, για τους δικούς του λόγους, το ’βγαλε εκτός όταν έγινε η ψήφιση, εντάξει δεν το σχολιάζω. Αυτό που θέλω να πω είναι, τότε ναι, αυτό που θέλω να πω τώρα είναι, ότι έχουμε κάνει περίπου, οι αγρότες έχουνε κάνει αιτήσεις από το 2014 που ο υποφαινόμενος ήμουνα που σύντασσα με τους φακέλους και στους στέλναμε στη διαχείριση υδάτων στη Λαμία και ακόμα δεν πήραν την άδεια χρήσης νερού. Το γνωρίζετε από το ’14. Γελάτε; Έτσι είναι. Εντάξει μακάρι να, εμείς τι θέλουμε κύριε Δήμαρχε νεοεκλεγή. Αυτό θα πρέπει το γραφείο διαχείρισης υδάτων, έστω, δεν βλέπω να πάρουμε του φορέα, ο φορέας δεν μας υπολογίζουνε, κυρίες και κύριοι συνάδελφοι δεν μας υπολογίζουν στην Βοιωτία να κάνουν τον φορέα διαχείρισης υδάτων, παρόλο που έχουμε το  πεδίο, παρόλο που έχουμε τη μεγαλύτερη καλλιέργεια από όλους τους νομούς που είναι στην Περιφέρεια Ελλάδος, την αγροτική καλλιέργεια, τον πρωτογενή τομέα, δεν ιδρώνει κανένας να ’ρθει εδώ να κάνουν τον φορέα διαχείρισης υδάτων. Αυτός αλλού θα γίνει, αλλά τουλάχιστον μια διεύθυνση, μια υποδιεύθυνση να απαιτήσουμε να γίνει στη Βοιωτία, να μπορέσουμε να κάνουμε μια σωστή διαχείριση υδάτων, διότι γνωρίζετε πάρα πολλοί θα πούνε το νερό νεράκι. Θα δούμε αν θα μπορέσουνε οι αγρότες να ποτίζουνε. Θα δούμε και αν έχουμε και νερό να πιούμε. Δέστε το σας παρακαλώ πάρα πολύ και τώρα που είναι επίκαιρο το θέμα, να διεκδικήσετε ό,τι μπορείτε να διεκδικήσετε. Ευχαριστώ πολύ.

Απαντώντας ο κ. Δήμαρχος τόνισε ότι σε πολλά συμφωνούμε, σε πολλά διαφωνούμε. Οφείλω να καταθέσω την εμπειρία μου και την προσπάθειά μου όλα αυτά τα χρόνια, σε συνεργασία απόλυτη με τον Κώστα τον Μερτζάνη, με τον κύριο Μπίμη, αλλά και όλα τα στελέχη της υπηρεσίας, απ’ τα ψηλότερα μέχρι τα κατώτερα, ίσως λίγο με τα διοικητικά να μην είχα κοντινή επαφή. Πρέπει να ’μαστε περήφανοι για τη δική μας Δημοτική Επιχείρηση Ύδρευσης και Αποχέτευσης, πραγματικά. Καταφέραμε μετά από δυο απανωτές κρίσεις της πανδημίας και της ενέργειας, να βγούμε ζωντανοί χωρίς να αυξήσουμε τα τέλη. Χωρίς να μειώσουμε τη λειτουργία μας, αν και χάσαμε ανθρώπινο δυναμικό στην πορεία, ωστόσο καταφέραμε λίγο με κινητικότητες, με τέτοια πράγματα να το κρατήσουμε λίγο ζωντανό. Έχουμε σχεδιάσει πάρα πολλά έργα με τη ΔΕΥΑΛ, βρήκαμε παρακαταθήκη και απ’ την προηγούμενη Δημοτική Αρχή, βάλαμε και τα δικά μας. Θα βρείτε και εσείς κύριε Δήμαρχε, έργα που μακάρι να φτάσετε να υλοποιηθούν σαν το φράγμα στην περιοχή του Ελικώνα, την μεταφορά με αγωγούς απ’ τον Άγιο Γεώργιο γιατί είναι ένα μεγάλο, μια μεγάλη περιοχή. Άρα λοιπόν θέλω να πω και να βάλω με μια άνω τελεία, μια παρατήρηση, ότι πριν σας είπα ότι δεν ξέρω πως θα γίνει η διάταξη, γιατί θα είδατε ότι διαμοιράζουν 15 Περιφέρειες, εκτός της Αθήνας και της Θεσσαλονίκης. Που σημαίνει, όταν οι Περιφέρειες είναι 13, κάποιες ΔΕΥΑ θα επιβιώσουν. Δεν ξέρω αν θα ’ναι του Δήμου Λεβαδέων, γιατί είμαστε ένας μικρομεσαίος Δήμος, ένας μεσαίος Δήμος να το πω καλύτερα. Άρα δεν ξέρω ποιοι θα, ο διαχωρισμός ή αν θα πρέπει να ενωθούμε με κάποιον, με την Άμφισσα παράδειγμα ή κάποιον άλλον. Σίγουρα θα πω λοιπόν ότι έχουν απόλυτο δίκιο οι εργαζόμενοι να είναι αγχωμένοι. Σίγουρα θέλω να πω ότι δεν είναι τίποτα δεδομένο. Υπάρχει διαβούλευση. Θα υπάρχει αντίδραση. Υπάρχουν νέες Δημοτικές Αρχές. Οφείλουν να το διεκδικήσουν. Εσείς μιλήσατε για τη διεκδικητικότητα κύριε Δήμαρχε, στον προεκλογικό σας λόγο. Μιλήσατε και τα προηγούμενα 4 χρόνια, σας εύχομαι να είστε δυνατός γιατί είναι ένα πολύ σοβαρό θέμα και χωρίς να έχω διάθεση να χαριτολογήσω, θα σας πω ότι εάν κλείσει η ΔΕΥΑ στη θητεία σας, θα είναι πιο τραγικό απ’ το κλείσιμο του Πανεπιστημίου στη Στερεά Ελλάδα. Είναι πολύ πιο λειτουργικό, του το χρώσταγα 4 χρόνια αυτό να ξέρεις, είναι πολύ σοβαρό, οφείλω να πω ότι δεν ψηφίζω εγώ στο Δημοτικό Συμβούλιο αλλά αν ψήφιζα θα ’μουν θετικός και στα δυο και να σας δώσω και συγχαρητήρια γιατί ήτανε καλό περιγραφικά το ψήφισμά σας, αν και διαφωνώ λίγο στην τραγικότητα που δίνετε στην πρόβλεψη. Εργολάβοι θα δουλέψουν, εργολάβοι, θα δουλεύει, λειτουργία θα ’χει, αυτό ναι.

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* Τις διατάξεις της υπ΄αριθμ 380/2022 εγκυκλίου του ΥΠ.ΕΣ. (ΑΔΑ: ΩΖ2Χ46ΜΤΛ6-97Χ) «Κατάργηση των διατάξεων του άρθρου 67 του ν. 4830/ 2021 (Α’ 169) αναφορικά με τους τρόπους λήψης αποφάσεων των συλλογικών οργάνων των δήμων και των διοικητικών συμβουλίων των εποπτευόμενων νομικών τους προσώπων.»
* Τις διατάξεις του άρθρου 48 «Τρόπος λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους - Κατάργηση παρ. 1 άρθρου 10 της από 11.3.2020 Πράξης Νομοθετικού Περιεχομένου » του Ν.4940/2022 (Α’ 112)
* Τις διατάξεις της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦ46ΜΤΛ6-ΟΘΨ) «Γνωστοποίηση διατάξεων του Ν.5013/2023 (ΦΕΚ 12/Α/19-1-2023) για τη συμμόρφωση με την αριθμ.2377/2022 απόφαση της Ολομέλειας του Συμβουλίου της Επικρατείας»
* Το υπ το υπ΄αριθμ 24196/15-12-2023 έγγραφο της Δ/νσης Διοικητικών Υπηρεσιών του Δήμου
* Το προτεινόμενο ψήφισμα
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην μεικτή συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την έκδοση του κατωτέρω ψηφίσματος:

**Με μεγάλη ανησυχία παρακολουθούμε τις εξελίξεις, από την 30η Νοεμβρίου 2023, για το νέο νομοσχέδιο του Υπουργείου Περιβάλλοντος και Ενέργειας που αφορά σε συγχωνεύσεις των Δ.Ε.Υ. και των υπηρεσιών ύδρευσης των Δήμων η οποία** θα δημιουργήσει και πλήθος δυσεπίλυτων πρακτικών προβλημάτων, αφού η διαχείριση του αστικού νερού δεν μπορεί να γίνει από απρόσωπους και συγκεντρωτικούς οργανισμούς που αγνοούν τις τοπικές συνθήκες και δυσκολίες. Υπάρχει, ακόμα, και ο κίνδυνος να μην έχουν πρόσβαση στο νερό περιοχές της ενδοχώρας που μπορεί να μετατραπούν σε ένα είδος «άγονων» γραμμών.

Με τις συγχωνεύσεις θα πληγεί σοβαρά και η τοπική οικονομία και απασχόληση.

**Οι**  Δ.Ε.Υ.Α. αντιμετωπίζουν ειδικά το τελευταίο διάστημα οικονομικά προβλήματα που κυρίως οφείλονται στην ενεργειακή κρίση για τη διαχείριση της οποίας όμως δεν ενισχύθηκαν οικονομικά από την Πολιτεία όπως όφειλε. Τα οικονομικά, όμως, αυτά προβλήματα, είναι πολύ αμφίβολο αν θα επιλυθούν με τις σχεδιαζόμενες συγχωνεύσεις, αφού δεν διασφαλίζονται οι προϋποθέσεις για την επίλυσή τους, ενώ το δάνειο που σχεδιάζεται να δοθεί για την αποπληρωμή του ενεργειακού χρέους των Δ.Ε.Υ.Α. θα επιβαρύνει σημαντικά τους πόρους της Τοπικής Αυτοδιοίκησης.

Με βάση όλα τα παραπάνω το Δημοτικό Συμβούλιο του Δήμου Λεβαδέων ζητά:

1. Να αποσυρθούν άμεσα από το Υπουργείο Περιβάλλοντος και Ενέργειας οι σχεδιαζόμενες ρυθμίσεις για τις συγχωνεύσεις των Δ.Ε.Υ.Α. και των υπηρεσιών ύδρευσης των Δήμων.
2. Να αναλάβει άμεσα πρωτοβουλία το Υπουργείο Εσωτερικών ως καθ΄ ύλην αρμόδιο για την Τοπική Αυτοδιοίκηση Υπουργείο για να εκκινήσουν συζητήσεις ανάμεσα σε όλα τα εμπλεκόμενα μέρη δηλ. ανάμεσα στα συναρμόδια Υπουργεία και τους θεσμικούς εκπροσώπους της Τοπικής Αυτοδιοίκησης με στόχο όχι μόνο να εξευρεθούν βιώσιμες λύσεις στα προβλήματα των Δ.Ε.Υ.Α. και των Δήμων, αλλά και να σχεδιασθεί η ουσιαστική ενδυνάμωσή τους προς όφελος των τοπικών κοινωνιών.
3. Να προστατευθούν οι θέσεις εργασίας και να μη θιγούν εργασιακά δικαιώματα των εργαζομένων στις ΔΕΥΑ.

**Η απόφαση πήρε τον αριθμό 272**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος | Λιβαδειά αυθημερόν |
| 2 |  | Μητάς Αλέξανδρος | Ο Δήμαρχος Λεβαδέων |
| 3 |  | Δήμου Ιωάννης |  |
| 4 |  | Αποστόλου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος |  |
| 6 |  | Μερτζάνης Κων/νος |  |
| 7 |  | Σαγιάννης Μιχαήλ |  |
| 8 |  | Καπλάνης Κων/νος |  |
| 9 |  | Τόλιας Δημήτριος |  |
| 10 |  | Κοτσικώνας Επαμεινώνδας |  |
| 11 |  | Αρκουμάνης Πέτρος |  |
| 12 |  | Γερονικολού Λαμπρινή |  |
| 13 |  | Τσιφής Δημήτριος |  |
| 14 |  | Καλέα Ανδρονίκη |  |
| 15 |  | Καραμάνης Δημήτριος |  |
| 16 |  | Πλιακοστάμος Κων/νος |  |
| 17 |  | Χέβα Νάνσυ |  |